जमीन के अंदर मिले 200 साल पुराने मंदिर, एक कमजोरी ने कर दिया था तबाह

भोपाल. मिसरोद से छह किमी दूर भोज नगर गांव। खेत में उजाड़ पड़ा बरसों पुराना टीला। बचपन से लोग यहां सुनते आए हैं ‘कभी यहां प्राचीन मंदिर था’। पुरातत्व वालों के कानों में बात गई तो वे अब आए। हाल ही में इसका सर्वे किया। पिछले हफ्ते खुदाई शुरू की तो राजा भोज की विरासत का एक नया अध्याय खुला। करीब 1000 साल पुराने एक शिव मंदिर के शानदार अवशेष सामने थे। अब तक 25 प्रतिमाएं निकाली जा चुकी हैं। प्रवेश द्वार के सामने 20 फीट दूरी पर एक कुंड भी निकला है।

शिव मंदिर में विराजमान कई भव्य रूपों में विष्णु

यह 10वीं सदी का मंदिर है, लेकिन पुरातत्वविद चकित हैं कि मलबे में भगवान विष्णु की प्रतिमाएं भी कई रूपों में सामने आई हैं। इसके अलावा यहां महिषाषुर मर्दिनी और वराह अवतार की प्रतिमाएं भी मिलीं।

सदियों बाद पूजा-पाठ

खेत के मालिक बाबूलाल लोधी बताते हैं कि हमने बचपन से ही टीले को इसी हालत में देखा। यह मान्यता थी कि यहां कभी कोई देवालय था। सदियों बाद अब लोग आकर पूजा-पाठ भी करने लगे हैं।

आगे की स्लाइड्स में देखिए इस मंदिर की फोटोज।